62020TO0731(01)_INF
Διάταξη του Γενικού Δικαστηρίου (τέταρτο τμήμα)της 3ης Νοεμβρίου 2021 –ExxonMobil Production Deutschland κατά Επιτροπής
(Υπόθεση T-731/20)
«Προσφυγή ακυρώσεως – Περιβάλλον – Οδηγία 2003/87/ΕΚ – Αέρια του θερμοκηπίου – Κατανομή δικαιωμάτων εκπομπής – Αίτηση μεταφοράς πιστοποιητικών εκπομπών προς τη Γερμανία – Αίτηση υποβληθείσα στο πλαίσιο εθνικής διαδικασίας ασφαλιστικών μέτρων προκειμένου να διασφαλιστεί η πρακτική αποτελεσματικότητα της διαδικασίας προδικαστικής παραπομπής στην υπόθεση C‑126/20 – Απορριπτική απόφαση της Επιτροπής – Ενεργητική νομιμοποίηση – Απουσία άμεσου επηρεασμού – Απαράδεκτο»
1.
Προσφυγή κατά παραλείψεως – Παράλειψη – Έννοια – Παράλειψη ενέργειας – Πράξη μη παρέχουσα ικανοποίηση – Δεν εμπίπτει
(Άρθρο 265 ΣΛΕΕ)
(βλ. σκέψεις 23, 28, 29)
2.
Προσφυγή ακυρώσεως – Πράξεις δεκτικές προσφυγής – Πράξεις που προορίζονται να παραγάγουν έννομα αποτελέσματα – Λήψη θέσεως εκ μέρους της Επιτροπής επί αιτήσεως εθνικής αρχής – Εμπίπτει
(Άρθρο 263 ΣΛΕΕ)
(βλ. σκέψη 30)
3.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Άμεσος επηρεασμός – Κριτήρια – Απόφαση της Επιτροπής απευθυνόμενη σε εθνική αρχή, με την οποία η Επιτροπή αρνείται να της μεταφέρει επιπλέον δικαιώματα εκπομπής αερίων θερμοκηπίου μέχρι τη με αμετάκλητη απόφαση περάτωση εθνικής ένδικης διαδικασίας – Προσφυγή ασκηθείσα από τον προσφεύγοντα στο πλαίσιο της εθνικής ένδικης διαδικασίας – Απόφαση η οποία δεν παράγει άμεσα αποτελέσματα επί της νομικής κατάστασης του εν λόγω προσφεύγοντος – Εθνική αρχή η οποία δεν ήταν επιφορτισμένη με την εφαρμογή της απόφασης αυτής κατά τον χρόνο της έκδοσής της – Πράξη που δεν αφορά άμεσα τον προσφεύγοντα – Απαράδεκτο
(Άρθρο 263, εδ. 4, ΣΛΕΕ)
(βλ. σκέψεις 33, 34, 38, 40-55)
4.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Προϋποθέσεις σωρευτικού χαρακτήρα – Προσφυγή που κρίνεται απαράδεκτη εφόσον δεν πληρούται μία μόνον από τις προϋποθέσεις αυτές
(Άρθρο 263, εδ. 4, ΣΛΕΕ)
(βλ. σκέψη 35)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση του εγγράφου της Επιτροπής της 8ης Δεκεμβρίου 2020 με το οποίο το θεσμικό αυτό όργανο απέρριψε την αίτηση της Deutsche Emissionshandelsstelle (γερμανικής υπηρεσίας εμπορίας δικαιωμάτων εκπομπής) να μεταφερθεί, προληπτικώς, στον εθνικό λογαριασμό χαρτοφυλακίου της Ομοσπονδιακής Δημοκρατίας της Γερμανίας ή, επικουρικώς, στον λογαριασμό χαρτοφυλακίου της προσφεύγουσας ως φορέα εκμετάλλευσης, το αργότερο στις 31 Δεκεμβρίου 2020, αριθμός δικαιωμάτων εκπομπής αερίων του θερμοκηπίου που να αντιστοιχεί στον αριθμό των πρόσθετων δικαιωμάτων των οποίων τη δωρεάν κατανομή ζήτησε η προσφεύγουσα, στο πλαίσιο της τρίτης περιόδου εμπορίας δικαιωμάτων εκπομπής αερίων του θερμοκηπίου, ενώπιον του Verwaltungsgericht Berlin (διοικητικού πρωτοδικείου Βερολίνου, Γερμανία).
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Καταδικάζει την ExxonMobil Production Deutschland GmbH στα δικαστικά έξοδα, συμπεριλαμβανομένων των εξόδων της διαδικασίας ασφαλιστικών μέτρων.